পুলিশ ও স্থানীয়দের সঙ্গে কথা বলে জানা যায়, কলাবাগানে জোড়া খুনের ঘটনার সময় দ্রুতই ঘটনাস্থলে পেঁৗছতে পেরেছিল পুলিশের দুটি ইউনিট। কলাবাগান থানার একটি দল স্কয়ার হাসপাতালের উল্টোপাশের গলি দিয়ে ঘটনাস্থলে যায়। অপর দলটি ডলফিন গলির মুখ দিয়ে ঘটনাস্থলের দিকে যেতে থাকে। মূলত পুলিশের ওই দলটির সঙ্গেই খুনিদের গোলাগুলি হয়। ওই টিমে কলাবাগান থানা পুলিশের এসআই শামীম আহমেদের নেতৃত্বে একজন এএসআই ও দু’জন কনস্টেবল ছিলেন। গাড়িচালক একজন কনস্টেবল থাকলেও তিনি ছিলেন নিরস্ত্র।